Ügyiratszám: 22688-1/2014.

**JEGYZŐKÖNYV**

**Hajdúszoboszló Város Önkormányzatának**

*Pénzügyi, Gazdasági Bizottsága 2014. 11. 26-án 1300 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai-Vajna Ferenc terem.

**Jelen vannak**: a csatolt jelenléti ív szerinti bizottsági tagok: Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna.

**A Polgármesteri Hivatal részéről jelen vannak:** Dr. Sóvágó László polgármester, Dr. Vincze Ferenc jegyző, Lőrincz László gazdasági irodavezető, Szilágyiné Pál Gyöngyi városfejlesztési irodavezető-helyettes, Varga Imre humán-közszolgáltatási irodavezető-helyettes, Antal Zita, Szabóné Szabó Mária.

**Jelen van továbbá:** Nyéki István a Hajdúszoboszlói Városgazdálkodási Nonprofit Zrt. vezérigazgatója, Czeglédi Gyula a Hungarospa Zrt. vezérigazgatója, Kabály Zsolt a Hajdúszoboszlói Turisztikai Közhasznú Nonprofit Kft. ügyvezető igazgatója, a Hajdú Volán részéről Dr. Varga Sándor gazdasági vezérigazgató-helyettese és Horváthné Kis Zsuzsa forgalmi és marketing osztályvezető.

**Jegyzőkönyvvezető:** Fehér Adrienn

Marosi György Csongor bizottsági elnök jelen lévők létszáma alapján megállapítja, hogy a bizottság határozatképes.

A bizottság 9 igen (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna,) szavazattal tartózkodás és ellenszavazat nélkül elfogadta a napirendi javaslatot (a döntéshozatalban 9 fő vett részt).

**73/2014. (XI.26.) PGB határozat a napirendi javaslatok elfogadására**

**Napirend**

1. Előterjesztés a többségi önkormányzati tulajdonú gazdasági társaságok átvilágítására (8. sz. testületi napirend)

Előadó: Dr. Sóvágó László polgármester

1. Előterjesztés a hajdúszoboszlói lakosok parkolásáról (19. sz. testületi napirend)

Előadó: Dr. Sóvágó László polgármester

1. Előterjesztés Hajdúszoboszló Város Önkormányzata 2014. évi közbeszerzési tervének módosításáról (20. sz. testületi napirend)

Előadó: Dr. Sóvágó László polgármester

1. Előterjesztés a Hajdúszoboszló Város Önkormányzata közbeszerzési szabályzatának és beszerzési szabályzatának módosítására (18. sz. testületi napirend)

Előadó: Dr. Vincze Ferenc jegyző

1. Előterjesztés aktualizált Integrált Városfejlesztési Stratégia vitaanyagának elfogadására (5. sz. testületi napirend)

Előadó: Dr. Vincze Ferenc jegyző

1. Javaslat a helyi adókról szóló 22/2012. (XI.29.) önkormányzati rendelet módosítására (17. sz. testületi napirend)

Előadó: Dr. Sléder Tamás aljegyző, irodavezető

1. Előterjesztés sport fejlesztési projekt megvalósításához tulajdonosi hozzájárulás és önrész biztosítása tárgyában (10. sz. testületi napirend)

Előadó: Varga Imre humán-közszolgáltatási irodavezető-helyettes

1. Javaslat a 2014. évi költségvetési rendelet módosítására (6. sz. testületi napirend)

Előadó: Lőrincz László gazdasági irodavezető

1. Előterjesztés a hajdúszoboszlói 072 hrsz-ú ingatlan kisajátításáról (11. sz. testületi napirend)

Előadó: Lőrincz László gazdasági irodavezető

1. Előterjesztés a Szabó László zug 7. szám alatti ingatlan árverésen történő ingatlanok listájára való felvételéről (12. sz. testületi napirend)

Előadó: Lőrincz László gazdasági irodavezető

1. Előterjesztés az önkormányzati vagyon biztosításáról (13. sz. testületi napirend)

Előadó: Lőrincz László gazdasági irodavezető

1. Előterjesztés a 4. sz. főúttal párhuzamos földutak átvételéről (14. sz. testületi napirend)

Előadó: Lőrincz László gazdasági irodavezető

1. Előterjesztés a Szováti úti felüljáró építéshez kapcsolódó gyalog- és kerékpárút továbbtervezéséről (15. sz. testületi napirend)

Előadó: Szilágyiné Pál Gyöngyi városfejlesztési irodavezető-helyettes

1. Előterjesztés a Vasútállomás előtti terület kátyúzásáról (16. sz. testületi napirend)

Előadó: Szilágyiné Pál Gyöngyi városfejlesztési irodavezető-helyettes

**Képviselő-testületi napirendben nem szereplő, csak bizottsági anyag:**

1. Tájékoztatás a helyi menetrendszerinti autóbusz-közlekedés 2014. I-III. negyedévi működéséről

Előadó: Szilágyiné Pál Gyöngyi városfejlesztési irodavezető-helyettes

1. Egyebek

**1. napirend**

***Előterjesztés a többségi önkormányzati tulajdonú gazdasági társaságok átvilágítására*** (8. sz. testületi napirend)

Marosi György Csongor:

Az előterjesztésben a polgármesterrel történt előzetes egyeztetést követően módosítás történt, miszerint nemcsak a többségi tulajdonú önkormányzati társaságok kerülnének átvilágításra, hanem az összes gazdasági társaság, melyet az önkormányzat tulajdonol. Így a Turisztikai Közhasznú Nonprofit Kft. is vizsgálat alá esne.

Az előterjesztés szerint ez a vizsgálat pénzügyi, gazdasági átvilágítást jelent. A feladat végrehajtásáért elfogadást követően a jegyző fog felelni. Kérdés a jegyzőhöz: Hogy kívánja a hivatal végrehajtani ezt a feladatot?

Dr. Vincze Ferenc jegyző:

Három dologban kell dönteni. Az egyik, hogy mire terjedjen ki, a másik milyen ésszerű határidővel és milyen szakértelemmel.

Marosi György Csongor:

Ha elfogadja a bizottság azt, hogy a hivatal végezze el az átvilágítást, akkor van-e megfelelő szakember rá a hivatalon belül?

Lőrincz László:

Természetesen vannak a gazdasági irodán költségvetés gazdálkodásban járatosak és én is rendelkezem vállalkozási területen tapasztalattal. Azonban az előterjesztésben meghatározott január 15-i határidő nagyon rövid, mert számos más olyan feladat van a hivatalban amelyek erre az időpontra esnek (pl. költségvetés tervezés, zárás).

Pontosítani kellene, hogy milyen időtávot kíván felölelni a vizsgálat, és mi a célja, hiszen ilyen rövid idő alatt a dolgok felszínét lehet csak megvizsgálni.

Marosi György Csongor:

Akkor azt mondhatjuk, hogy a hivatal részéről ez csak egy felületes és első lépése lenne a teljes vizsgálatnak. Amennyiben az önkormányzat más kihatóbb átvilágítást szeretne, akkor egy második döntést kell hoznia, illetve más módszert kell megtalálni. Továbbá meg kellene a cégeknél határozni, hogy mire vagyunk kíváncsiak, mert akkor ők is jobban tudnának a vizsgálatban segíteni, konkrét válaszokat adni.

Dr. Sóvágó László:

A cikluskezdésre tekintettel egy áttekintő részletekbe nem menő vizsgálatra van szükség.

Czeglédi Gyula:

Fontosnak tartom, hogy az új tagoknak is legyen a gazdasági társaságok működéséről egy átfogó képük.

Mi mindig az önkormányzat, mint tulajdonosi jogokat gyakorló szerv elvárásai, döntései alapján végeztük a munkánkat. Az éves beszámoló minden év áprilisában az illetékes bizottságok, majd a testület elé került. A teljes évek pénzügyi likviditási helyzeteit mutató számok 2013-ig vannak rögzítve, melyeket a könyvvizsgáló és felügyelő bizottságok auditáltak, és a testület is elfogadta. 2014-ről még nincs hivatalos adat. A menedzsment 10 hónapi záró állapotot prezentált a leköszönő felügyelő bizottságnak, melyet el is fogadtak. Jelentős személyi változás lesz a felügyelő bizottságban. Az átadás átvételre december 1-én kerül sor. A teljes évre jelenleg egy várható pénzügyi likviditási, ezen túlmenően a vagyon pénzügy likviditási és jövedelmezőségi állapotot is, de akár más típusú elemzéseket is tudunk jelezni, melyet az áprilisi beszámolóban kerülnek pontosításra.

Ez elégséges biztonságot jelenthet, akár személyi biztonságot is akár a gazdasági társaság működésében. Szívesen segítjük a hivatali átvizsgálást végző személyek munkáját is, készségesen bocsátjuk rendelkezésükre az igényeik szerinti információkat, adatokat.

Marosi György Csongor:

Javaslom, hogy ha a testület a hivatali áttekintés után egy átfogóbb vizsgálatot akar, dönthessen annak fokáról. Első lépésként történjen meg a vizsgálat a hivatal szakértői részéről, majd a cégek könyvvizsgálói gazdasági szakemberei biztosítsák az átfogóbb anyagot a januári testületi ülésre.

Antalné Tardi Irén:

Mint többségi tulajdonú gazdasági cég felügyeleti bizottságának elnöke azt gondolom, hogy a mérleg adatokból és a mellékletekből 90%-os szinten rendelkezésre fognak állni az információk, melyekből feltérképezhetőek azok a területek, amik kiemelt jelentőséget kapnak. Bár a leköszönő bizottság a 10 hónapot megvizsgálva véleményezi azt, én nemcsak a 11. 12. hónapot, hanem a 10 hónap adatait is szeretném látni. A felügyelő bizottság rendelkezik szakemberekkel. Az önkormányzat és cégek közötti kapcsolat pénzügyi elszámolását a cégektől várom.

Marosi György Csongor: A cégek vezetőit kérdezem, hogy az előterjesztésben szereplő január 15-ig tudnak-e várható eredményeket produkálni 2014. évről, vagy a határidő módosuljon január 31-re?

Nyéki István:

Nem látom indokoltnak a január 15-i dátumot, hiszen a téli ünnepek 10 nap kiesést jelentenek, és az ülés előtt 10 nappal el kell készülnie az előterjesztésnek. Azt gondolom, hogy minél teljesebb képet akar látni a testület a 12 hónapról, vagy legalább a 11 hónapról, annál távolabbi időről kell vizsgálni.

Antalné Tardi Irén:

A január 15-nek megvolt az indoka, mert ha 31-ig várunk, túl sok időt veszítünk a továbblépéshez, következő év munkájának megtervezéséhez.

Kabály Zsolt:

A turisztikai kft. külsőkönyveléssel végezteti el a könyvelési feladatokat. Az ünnepek alatt a könyvelési munkákat irányítani így nem tudjuk. Így a januári ülésre nem biztos, hogy elkészül az anyag.

Antalné Tardi Irén:

A 11 hónapnak le kell zárva lenni. Még akkor is, ha negyedéves elszámolása van, mert minden hónapban kell könyvelni.

Marosi György Csongor:

Javaslom, hogy a testületi előterjesztésben lévő határozati javaslat módosuljon a tekintetben, hogy a hivatal szakemberei részéről történő átvizsgálás ne csak a többségi tulajdonában lévő önkormányzati gazdasági társaságokra, hanem a tulajdonában lévő minden cégekre terjedjen ki. A jelentést január 15-el a testület felé tegyék meg, és a testület dönt a további vizsgálat szükségességéről.

A PGB 7 igen szavazat mellett (Marosi György Csongor, Antalné Tardi Irén, Kanizsay György Béla, Kállai István Elek, Juhász Géza, Kolozsvári Csaba, Szabó Marianna,) 2 ellenszavazattal (Harsányi István, Képíró Ákos) tartózkodás nélkül támogatta a javaslatot (a döntéshozatalban 9 fő vett részt) és - az előterjesztésben foglaltak és a módosító javaslat alapján - a következő határozatot hozta:

**74/2014. (XI.26.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja az önkormányzat tulajdonában lévő gazdasági társaságok a Hungarospa Hajdúszoboszlói Gyógyfürdő és Egészségturisztikai Zrt. és a Hajdúszoboszlói Városgazdálkodási Nonprofit Zártkörűen Működő Részvénytársaság és a Hajdúszoboszlói Turisztikai Közhasznú Nonprofit Kft. pénzügyi, gazdasági helyzetének felülvizsgálatát a hivatal szakemberei részéről.**

Határidő: 2015. január 15.

Felelős: Dr. Vincze Ferenc jegyző

Marosi György Csongor elnök kérte a Volán beszámolójáról szóló napirendi pont megtárgyalásának előbbre vételét.

**2. napirend**

***Tájékoztatás a helyi menetrendszerinti autóbusz-közlekedés 2014. I-III. negyedévi működéséről***

Dr. Varga Sándor:

Néhány héten belül a Borsod Volán, a Hajdú Volán és a Szabolcs Volán beolvad az Észak-Magyarországi Közlekedési központba, melynek tulajdonosa a Volán és úgymond egy vagyonkezelő szervezet. Reményeink szerint ez a változás pozitív eredményeket hoz. A Hajdú Volán 1949 óta, a jelenlegi formában pedig 1993 óta működik. A fő bevétel a menetrend szerinti helyközi személyszállításból származik, melyet a Nemzeti Fejlesztési Minisztériummal kötött közszolgáltatási szerződés alapján végezzük. Helyi személyszállítást Hajdúszoboszlón és Balmazújvárosban történik. 2009 júniusáig Debrecenben is működtünk. A foglalkoztatottak száma nagyságrendileg 200 fő. Az autóbuszaink átlagos életkora 3-évvel jobb, mint a szakmai átlag, stabilak vagyunk pénzügyi szempontból. A 10 hónap eredménye pozitív, és reményeink szerint az év is az elvárásoknak megfelelően fog zárulni. A volumencsökkenést tapasztalva a bevétel beszedése érdekében megtettük a radikális intézkedéséket (pl. utasszámlálás).

A bevezetőt követően Dr. Varga Sándor ismertette az előterjesztésben foglaltak főbb elemeit.

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben foglaltak alapján - a következő határozatot hozta:

**75/2014. (XI.26.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága a Hajdú Volán Közlekedési Zártkörű Részvénytársaság Hajdúszoboszló város területén 2014. I-III. negyedév időszakában végzett menetrend szerinti helyi személyszállításról szóló tájékoztatójában foglaltakat elfogadja.**

Határidő: --

Felelős: --

A Hajdú Volán képviselői az előterjesztés megtartását követően elhagyták az ülést.

1. **napirend**

***Előterjesztés a hajdúszoboszlói lakosok parkolásáról*** (19. sz. testületi napirend)

Dr. Sóvágó László:

Február 1-től kell a rendszert hatályba léptetni, ha a januári testületi ülés elfogadja azt a módosítást, amelyet egy helyi önkormányzati rendelet kell, hogy magában foglaljon. Lehetővé kell tenni, hogy interneten is be tudjanak jelentkezni a polgárok, akik igénybe akarják venni a szolgáltatást, mert ez nem egy automatizmus, csak az veheti igénybe, aki jelzi, hogy arra igényt tart. Tekintettel arra, hogy a város az idegenforgalomból él, a megjelölt területeken a nyári hónapokban ne legyen ingyenes a parkolás.

Nyéki István:

A januári rendeletalkotásnál néhány kérdéssel érdemileg kell foglalkozni. A három hónapos tilalom nem terjeszthető ki a megjelölt területeken felül az Aqua-palace parkolójára is? Pontosítani kellene, ki lesz a hajdúszoboszlói lakos, ki lesz jogosult? Mi csak járműrendszámokat tudunk nyilvántartani. A szolgáltatásra vállalkozó és magánszemély egyaránt igényt tarthat? A bejelentkezés határidőhöz kötött, vagy folyamatosan bármikor lehetséges?

Dr. Sóvágó László:

Ezekkel még most nem kell foglakozni. Lesz egy tervezet és a képviselők pontosítják az ülésen a részleteket.

Kanizsay Béla:

Egyetértek Nyéki képviselő úrral, hogy a kijelölt területekhez az Aqua-palace parkolót be kell venni. Továbbá az a kérdésem, hogy ha a rendszert kidolgozzák, lesz-e lehetőség arra, hogy a gyógyfürdőbe érkező hajdúszoboszlói lakosok a parkolót –amennyiben kezelést vesznek igénybe-, ingyen vehessék igénybe erre az időszakra.

Marosi György Csongor:

Elhangzott, hogy nyáron abban a parkolóban nem lehet ingyenes a parkírozás. Az Aqua-palace előtt Czeglédi Úr elmondta, hogy nem gondolja, hogy az a parkoló tele lesz hajdúszoboszlóiakkal. Ennyi erővel a Coop előtti parkolót és a Gambrinusznál lévő parkolót is be lehetne vonni, mert az is közel van a gyógyfürdőhöz, és akkor több lenne kivétel a nyári hónapokban, mint az engedmény. Így is a három legfrekventáltabb rész lett kijelölve.

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben és a módosító javaslatban foglaltak alapján - a következő határozatot hozta:

**76/2014. (XI.26.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága egyetért azzal, hogy 2015. február 1-től június július augusztus hónapokra a Hajdúszoboszlói Városgazdálkodási Nonprofit Zrt. vezérigazgatója által elmondott rendszámnyilvántartás alapján a József Attila utca eleje (Délibáb Szállodáig), a Mátyás király sétány, Hungarospa Gyógyfürdő téli bejárata előtti tér kivételével, a hajdúszoboszlói lakosok parkolási díjat ne fizessenek.**

Határidő: 2015. február 1.

Felelős: Dr. Sóvágó László polgármester

A gazdasági társaságok vezetői a hajdúszoboszlói lakosok parkolásáról szóló előterjesztés megtárgyalását követően elhagyták az ülést.

1. **napirend**

***Előterjesztés Hajdúszoboszló Város Önkormányzata 2014. évi közbeszerzési tervének módosításáról*** (20. sz. testületi napirend)

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben foglaltak alapján - a következő határozatot hozta:

**77/2014. (XI.26.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja az Önkormányzat 2014. évi közbeszerzési tervének módosítását és javasolja elfogadásra a képviselő-testületnek.**

Határidő: folyamatos, illetve 2014. december 31.

Felelős: Dr. Sóvágó László polgármester

1. **napirend**

***Előterjesztés a Hajdúszoboszló Város Önkormányzata közbeszerzési szabályzatának és beszerzési szabályzatának módosítására*** (18. sz. testületi napirend)

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben foglaltak alapján - a következő határozatot hozta:

**78/2014. (XI.26.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja Hajdúszoboszló Város Önkormányzata közbeszerzési szabályzatának és beszerzései szabályzatának módosítását és elfogadja azok - az előterjesztés mellékletei szerinti - egységes szerkezetbe foglalt szövegét, és javasolja elfogadásra a képviselő-testületnek.**

Határidő: azonnal

Felelős: Dr. Sóvágó László polgármester

1. **napirend**

***Javaslat a helyi adókról szóló 22/2012. (XI.29.) önkormányzati rendelet módosítására*** (17. sz. testületi napirend)

Antal Zita:

Egy technikai módosításról van szó. A régebbi rendeletnél csak akkor hasznosíthatták az ingatlanokat, hogyha adószámmal rendelkeztek. A módosítás lehetővé teszi, hogy adóazonosító jellel is bérbe adhatják az ingatlanaikat. Az a vállalkozó, vagy magánszemély tevékenysége adóköteles, aki az ingatlanát jövedelemszerzés céljából adja ki.

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben foglaltak alapján - a következő határozatot hozta:

**79/2014. (XI.26.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja a helyi adókról szóló 22/2012. (XI.29.) önkormányzati rendelet módosítására irányuló javaslatot és rendelet-tervezetet, és javasolja elfogadásra a képviselő-testületnek.**

Határidő: azonnal

Felelős: Dr. Sóvágó László polgármester

1. **napirend**

***Előterjesztés sport fejlesztési projekt megvalósításához tulajdonosi hozzájárulás és önrész biztosítása tárgyában*** (10. sz. testületi napirend)

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben foglaltak alapján - a következő határozatot hozta:

**80/2014. (XI.26.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja, hogy a képviselő-testület tulajdonosi hozzájárulását adja a Hajdúszoboszló Sport utca 5. szám alatti, 3504/3 helyrajzi számú ingatlanra, a felújítás, az öltöző épületre történő emeletráépítés befejeztével, a beruházás üzembe helyezését követő 30 napon belül a Magyar Állam javára a beruházás üzembe helyezését követő legalább 15 évre a folyósított támogatás mértékéig jelzálog bejegyzésére kerüljön sor.**

**Hajdúszoboszló Város Önkormányzatának Pénzügyi, Gazdasági Bizottsága támogatja, hogy a képviselő-testület a beruházás tervezett teljes költségének 30 %-át, 13.300.000.-Ft-ot önrészként, a költségvetési tartalék terhére biztosítson.**

Határidő: 2015. március 10., illetve értelemszerű

Felelős: Dr. Vincze Ferenc jegyző

1. **napirend**

***Javaslat a 2014. évi költségvetési rendelet módosítására*** (6. sz. testületi napirend)

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben foglaltak alapján - a következő határozatot hozta:

**81/2014. (XI.26.) PGB határozat**

**Hajdúszoboszló Város Önkormányzata Képviselő-testületének Pénzügyi, Gazdasági Bizottsága támogatja a 2014. évi költségvetési rendelet módosítására irányuló javaslatot és rendelet-tervezetet, és javasolja elfogadásra a képviselő-testületnek.**

Határidő: azonnal

Felelős: Dr. Sóvágó László polgármester

1. **napirend**

***Előterjesztés a hajdúszoboszlói 072 hrsz-ú ingatlan kisajátításáról*** (11. sz. testületi napirend)

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben foglaltak alapján - a következő határozatot hozta:

**82/2014. (XI.26.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja a képviselő-testület hozzájárulását a Hajdúszoboszló külterületén 072 hrsz. alatt felvett ingatlan 221 m2 nagyságú területének Magyar Állam nevében eljáró Nemzeti Infrastruktúra Fejlesztő Zrt. által – az M35 autópálya 4. sz. főút Berettyóújfalu közötti szakasz megvalósítása érdekében történő – kisajátításhoz.**

Határidő: azonnal

Felelős: Dr. Vincze Ferenc jegyző

1. **napirend**

***Előterjesztés a Szabó László zug 7. szám alatti ingatlan árverésen történő ingatlanok listájára való felvételéről*** (12. sz. testületi napirend)

Antalné Tardi Irén:

Mi indokolja ennek a területnek az értékesítését? Kell-e most olyan költségekbe verni magunkat, hogy felértékeltessük, vagy árverésen meghirdessük ezt az ingatlant? Azt gondolom, hogy a jelenlegi pénzügyi igény nem teszi feltétlen szükségessé, hogy ezt a telket most bocsássuk áruba.

Marosi György Csongor:

A műszaki bizottsági ülésen Tokai-Kiss Gábor azt válaszolta erre a kérdésre, hogy az ingatlan zárt soros beépítésre alkalmas csupán, mely városképileg indokolt. Ha felveszik az árverésen történő értékesítésre szánt ingatlanok listájára, akkor lehet lesz rá vevő, és kapunk csereingatlan felajánlást is, amely a kialakítandó úttal kapcsolatos.

Antalné Tardi Irén:

Elfogadom, hogy a rendezési terv szerint oda olyan építésű ház helyezhető el, azt nem tudom, hogy most kell-e erről dönteni, hogy az azonnal beépüljön, vagy majd később. Én a következő költségvetés tárgyalására elnapolnám. Egyébként annak a teleknek az értéke szerintem nem ennyi.

Kállai István:

A Méhes kft. valószínűleg egy társasház építése céljából veszi meg az ingatlant. Van-e arra lehetősége a hivatalnak, hogy nem pénzt, hanem egy lakást kérne abból a társasházból?

Lőrincz László:

Ilyen tárgyalásokat nem folytattunk, mert ilyen igény nem merült fel. A tulajdonos, aki eladja az ingatlant kérhet pénzt, de nincs kizárva, hogy lakást, ez nyilván a két fél közös megállapodása. Az egyik fél az önkormányzat, tehát ha ilyen önkormányzati döntés születik, akkor erről is lehet tárgyalni.

Harsányi István:

Ha ez a telek értékesítésre kerül, mikor lesz lehetőség a Szabó László zug és a Major utca átkötésére? Ez a hiányzó 65 m2, vagy van-e még más akadálya ennek?

Dr. Vincze Ferenc:

Pénz. Ha a testület úgy dönt, akkor lehet.

Lőrincz László:

Ha lakást szeretne az önkormányzat, akkor el kell dönteni, hogy milyen célra fogja használni. Az értékestés rendjét meg kell változtatni, mert akkor nem árverésen történő értékesítésről beszélünk, hanem adott fél részére történő direkt értékesítésről.

Marosi György Csongor:

Most arról kell dönteni, hogy az ingatlan felkerüljön-e az értékesítendők listájára, és hogy mennyiért kívánjuk értékesíteni. Ha az ár megvan, akkor kell dönteni az értékesítés módjáról. Nem tudom, hogy kívánja a hivatal ezt végrehajtani, hogy a jövő évi költségvetésben az értékesítendő ingatlanok listájánál kell jelezni, vagy már hamarabb kiírná.

Lőrincz László:

Az önkormányzat vagyonrendelete szabályozza, hogy árverésen kell ezeket az ingatlanokat értékesíteni, kivéve, ha eltérő testületi döntés születik. Ez a határozati javaslatban is benne van.

Marosi György Csongor:

Kérdéses az is, hogy a Méhes kft. akar-e egyáltalán adni ingatlant.

Kanizsay György Béla:

Az lenne a javaslatom, hogy az ingatlant még ne vegyük fel az árverésen értékesítendők listájára, az kerüljön ki a határozati javaslatból. Viszont készüljön el a szakvélemény, hogy mennyit ér ez a telek, ami alapján eldönthetjük, hogy el kívánjuk-e adni, vagy nem.

Marosi György Csongor:

Ki az aki Kanizsay György Béla módosító javaslatát támogatja?

A PGB 1 igen szavazat mellett (Kanizsay György Béla), 8 tartózkodás (Kállai István Elek, Juhász Géza, Képíró Ákos, Kolozsvári Csaba, Szabó Marianna, Marosi György Csongor elnök, Antalné Tardi Irén, Harsányi István) és 0 ellenszavazattal nem támogatta a módosító javaslatot (a döntéshozatalban 9 fő vett részt).

A PGB 7 igen szavazat mellett (Harsányi István, Marosi György Csongor elnök, Kállai István Elek, Juhász Géza, Képíró Ákos, Kolozsvári Csaba, Szabó Marianna) 2 ellenszavazattal (Kanizsay György Béla, Antalné Tardi Irén) tartózkodás nélkül támogatta a javaslatot (a döntéshozatalban 9 fő vett részt) és - az előterjesztésben foglaltak alapján - a következő határozatot hozta:

**83/2014. (XI.26.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja a Hajdúszoboszló, Szabó László zug 7. szám alatti 2398/1 hrsz-ú, beépítetlen terület megnevezésű ingatlant az „Árverésen értékesítendő ingatlanok” listájára történő felvételre, és hogy a telek kikiáltási árát ingatlanforgalmi szakértői vélemény elkészültét követően határozza meg a Képviselő-testület.**

Határidő: 2014. december 31.

Felelős: Dr. Vincze Ferenc jegyző

1. **napirend**
2. ***Előterjesztés az önkormányzati vagyon biztosításáról*** (13. sz. testületi napirend)

Marosi György Csongor:

A határozati javaslatban olvasható, hogy azért nem történt meg a biztosítás felmondása, mert nem volt testületi ülés, amin határozhattak volna erről. A fordulónap december 1, így  
- a biztosítási szabályzat szerint - 30 nappal előtte, azaz november 1-el kellett volna a biztosítási szerződést felmondani.

Lőrincz László:

Egy új ajánlatra való felkészülés hosszadalmas eljárás, mert a biztosító társaságok részére biztosítani kell azokat az adatokat, amelyek a biztosítási ajánlat megtételéhez szükségesek. Ezen kívül a biztosítók felmérik a kárhelyeket, hogy meghatározzák a kockázatokat és az ajánlatot.

Kanizsay György Béla:

A 3 évre kötött biztosítás az évforduló napjával nem automatikusan jár le?

Képíró Ákos:

Az hogy a biztosítás 3 évre lett kötve, az bizonyos tartalom kedvezménnyel jár, a díjcsökkentésben volt szerepe. Hivatalosan, ha eljutottunk a forduló év napjára, akkor egy évre automatikusan hosszabbodik.

Marosi György Csongor:

A következő forduló nap 2015. december 1. lesz. A biztosítást november 1-ig kell felmondanunk, ha új biztosítást akarunk kötni. Előtte 3 hónappal célszerű lenne összeírni vagyontárgyainkat, hogy a biztosítóktól ajánlatokat kérjünk. Törekedni kell arra, hogy ne forduljon elő olyan, mint az idén, hogy több millió forintot fizetünk ki balesetből keletkező káresemények után, mert a biztosító nem fizetett. Nem a legolcsóbb biztosításnak kellene nyernie, hanem ami a legnagyobb biztonságot nyújtja a városnak. Egyben kellene kezelni a város tulajdonában lévő biztosítási tárgyakat, épületeket, és a hivatali autókat. A jövő év nyarán egy olyan biztosítási kiírást kell kialakítani, ami ezekre az igényekre, az életszerű helyzetekre talál megoldást.

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben foglaltak alapján - a következő határozatot hozta:

**84/2014. (XI.26.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága hozzájárul ahhoz, hogy Hajdúszoboszló Város Önkormányzata és intézményei vagyon- és felelősség biztosításának pályáztatására 2015. évben kerüljön sor. A pályázat elbírálásáig a jelenlegi biztosítónál maradnak a biztosítási kötvények.**

Határidő: 2014. december 31.

Felelős: Dr. Vincze Ferenc jegyző

1. **napirend**

***Előterjesztés a 4. sz. főúttal párhuzamos földutak átvételéről*** (14. sz. testületi napirend)

Lőrincz László:

Kiegészíteném a javaslatot. Jelen pillanatban csak korlátozott formában állnak rendelkezésre a munkarészek, és az érintett ingatlanok helyrajzi számát sem tudjuk teljes körűen. Javaslatunk az, hogy minden rendelkezésünkre álló jogi eszközt meg kell ragadni, hogy ezeknek az ingatlanoknak az átvételét elhárítsuk, mert olyan mennyiségű útról beszélünk, aminek az éves fenntartása több millió forintba kerül, illetve a mezőgazdasági vállalkozók úthasználata állandó problémákat, javításokat, gondokat fog felvetni.

Marosi György Csongor:

A műszaki bizottságon az a döntés született, hogy ha majd egyesíti a helyrajzi számokat az állam, akkor visszatér a bizottság és a testület arra, hogy át szándékozik-e venni, de most jelen pillanatban nem.

A PGB 0 igen és 9 nem szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás nélkül nem támogatta a javaslatot (a döntéshozatalban 9 fő vett részt) és - az előterjesztésben foglaltak és a kiegészítések alapján - a következő határozatot hozta:

**85/2014. (XI.26.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága nem járul hozzá, hogy a hajdúszoboszlói 047/15, 050/16-050/19, 050/23-050/26, 050/52-050/54, 017/32-017/35, 045/4, 045/10, 045/12, 033/1, 033/3-033/29, 033/75-033/77 számú ingatlanok érintésével kialakuló, a 4. számú főúttal párhuzamos földutak Hajdúszoboszló Város Önkormányzatának tulajdonába és vagyonkezelésébe kerüljenek. A végleges döntést a Képviselőtestület a földutak ingatlan-nyilvántartás szerinti kialakítását követően hozza meg.**

Határidő: --

Felelős: --

1. **napirend**

***Előterjesztés a Szováti úti felüljáró építéshez kapcsolódó gyalog- és kerékpárút továbbtervezéséről*** (15. sz. testületi napirend)

Kanizsay György Béla:

Az ott lakók kérése már évek óta, hogy egy normálisan járható gyalog- és kerékpárút kerüljön kiépítésre. Próbáltam húzni az időt eddig a beruházásig, mert ha akár a közvilágítást és a járdát megcsinálja a közút illetve az állam, az nem az önkormányzatot terheli. Most viszont lépni kell. Van-e arra lehetőség, hogy a tervezett nyomvonal ne csak az Alma dűlőig, hanem a 4-es dűlőig meg legyen tervezve? Ha van, akkor mennyivel kerülne többe?

Szilágyiné Pál Gyöngyi:

Megvizsgáltuk a lehetőségét, és azért nem javasoljuk ebben a körben a többi dűlőig a meghosszabbítást, mert az ingatlan nyilvántartás szerint nincs kapcsolata a dűlőknek a Szováti úttal. A dűlők vége és a Szovátú út között egy magántulajdonú ingatlan húzódik. Először még egy kisajátítást kellene az önkormányzatnak elvégeznie, hogy azon beruházást tudjon végrehajtani. A beruházás kezdete 2016. Nem biztos, hogy addig minden elkészül és rendelkezésre fog állni, viszont, ha az önkormányzat a NIF-es beruházással együtt nem fogja tudni megvalósítani ezt a rövid szakaszt sem, akkor az eredeti terv szerint csak a járdát fogja kiépíteni a tervezési határ végéig, ami még az 1-es dűlőig sem ér el. Szeretnénk a biztosra menni, az 1-es dűlőig biztos kialakítható a kerékpárút, utána egy döntés kérdése, hogy a kisajátítást követően tovább folytatja a beruházást az önkormányzat.

Kanizsay György Béla:

A jövőben –ha a kisajátítás keretből ezeket az ingatlanokat megvesszük-, van-e lehetőség második ütemben a terveztetés után tovább is kiépíteni?

Szilágyiné Pál Gyöngyi:

Nekünk most az első dűlőig van kötelezettségünk. Ha ennek eleget teszünk, akkor a tervezési szakaszig meg fogják csinálni a kerékpárút és a gyalogos kialakítást. Amennyiben nem vállaljuk, akkor a tervezési határig csak a gyalogjárdát fogják kiépíteni a Téglagyári úttól. Most kell választ adni a NIF-nek, de ez nem zárja ki, hogy az önkormányzat egy későbbi időpontban azt tovább terveztesse, hiszen azt már a NIF-től függetlenül is meg tudjuk építeni akár két ütemben is.

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben foglaltak és a kiegészítések alapján - a következő határozatot hozta:

**86/2014. (XI.26.) PGB határozat**

**Hajdúszoboszló Város Önkormányzata Pénzügyi, Gazdasági Bizottsága támogatja a Roden Mérnöki Iroda Kft. által a Szováti úton tervezett különszintű közút-vasút keresztezés műtárgy (felüljáró) létesítéséhez kapcsolódóan, az ÚT-14-KV-(41)-2013. tervjelű tervdokumentáció tervezési határa (11012/2 hrsz.-ú csatorna) és az Alma dűlő közötti szakaszon gyalog- és kerékpárút létesítését a NIF Zrt. beruházásához kapcsolódóan.**

Határidő: 2014. november 30.

Felelős: Dr. Vincze Ferenc jegyző

1. **napirend**

***Előterjesztés a Vasútállomás előtti terület kátyúzásáról*** (16. sz. testületi napirend)

Szilágyiné Pál Gyöngyi:

Sikerült egy kapcsolattartóval telefonon beszélni, aki elmondta, hogy a vasút most nem akar pénzt injektálni a területbe. A 2016-os fejlesztésre hivatkozott, akkor lesz lehetőség az átépítésre. Megjegyezte, hogy szemet hunynak afelett, hogy az önkormányzat beruházásokat hajtson végre a területükön. Írásban nem került rögzítésre semmi.

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben foglaltak alapján - a következő határozatot hozta:

**87/2014. (XI.26.) PGB határozat**

**Hajdúszoboszló Város Önkormányzata Képviselő-testülete támogatja a vasútállomás előtti területen a burkolt felületek előterjesztés szerinti javítását bruttó 1.270.000,- Ft összegben, amelynek pénzügyi fedezetét a 2014. évi városi költségvetés 14. sz. melléklet 1/ÖK „ Útszőnyegezések” költséghely terhére biztosítja.**

Határidő: 2014. december 15.

Felelős: Dr. Vincze Ferenc Jegyző

Nyéki István VG NZrt. vezérigazgató

1. **napirend**

***Előterjesztés aktualizált Integrált Városfejlesztési Stratégia vitaanyagának elfogadására*** (5. sz. testületi napirend)

Dr. Vincze Ferenc:

Kanizsay képviselő úrral történt beszélgetés során vetődött fel, hogy -az előterjesztés címét helyesbítve- az IVS-t nem elfogadja a testület, hanem vitára bocsátja munkaanyagként. Semmi nincs elfogadva, senki nem hivatkozhat rá, hogy döntött a testület.

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben foglaltak alapján - a következő határozatot hozta:

**88/2014. (XI.26.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja, hogy a város Integrált Városfejlesztési Stratégiájának aktualizált munkaanyagát az önkormányzat www.hajduszoboszlo.eu közigazgatási portálján, újabb döntésig terjedő meghatározatlan időre szakmai-lakossági-társadalmi vitára bocsátja. Az érkező véleményekről, javaslatokról a stratégia véglegesítésének megkezdésekor tájékoztatást kér.**

Határidő: 2014. december 15. és folyamatos

Felelős: Dr. Vincze Ferenc jegyző

Egyéb közlendő, bejelentenivaló hiányában Marosi György Csongor bizottsági elnök 1422 órakor az ülést bezárta és a Szép Ernő utcán található sportpályák megvásárlásáról szóló előterjesztés megtárgyalására zárt ülést rendelt el.

A Bizottság által tárgyalt képviselő-testületi előterjesztések a Képviselő-testület 2014. november 27-ei üléséről készített jegyzőkönyv mellékletét képezik.

**K.m.f.**

**Marosi György Csongor Kállai István Elek**

***bizottsági elnök***  ***bizottsági tag***

**Fehér Adrienn**

***jegyzőkönyvvezető***